UDK 271IS (Meiz, I.) 
Izlaganje na znanstvenom skupu 
Primljeno 2/97 


Ivan Merz, Marica Stanković i 
zajednica Suradnica Krista Kralja 

Slavica TUŠKAN 

Sažetak 

Dvije osobe ijedna ustanova najdublje su međusobno povezane i nedjeljive. Ivan 
Merz je svojom produhovljenom i svetačkom pojavom nedvojbeno utjecao na 
Maricu Stanković tako da je ona pošla njegovim stopama, najprije u apostolatu 
među ženskom katoličkom mladeži, a onda u potpunom posvećenju svoga života 
Bogu. Ivan Merz ju je poticao i oduševljavao za osnivanje »civilnog reda«, svje¬ 
tovnog instituta po uzoru na Opera Cardinal Ferrari iz Italije, stoje on najozbiljnije 
mislio osnovati u Hrvatskoj. Nakon Merzove smrti, Marica Stanković ostvarila je 
njegovu ideju za žene utemeljivši zajednicu Suradnica Krista Kralja. 


Dvije osobe i jedna ustanova u naslovljenoj temi najdublje su međusobno 
povezane i nedjeljive. Pokušat ću pokazati tu povezanost i to izložiti da bi se 
bolje upoznala osoba Ivana Merza koja još i dalje živi i u našem narodu i u Crkvi 
u Hrvata, a po sestri Marici i u ustanovi Suradnica Krista Kralja. Htjela bih reći 
što o njemu govori žena njegova vremena, prenositeljica njegovih ideja, koja 
je i sebe i druge nadahnjivala njegovim životom i njegovom vjernošću Kristu i 
Crkvi. 

Marica Stanković, profesorica - ili, kako su je jednostavno zvali »deseci 
tisuća hrvatske mladeži, stotine prijatelja, sav kler i sav episkopat u Hrvatskoj« 
- »sestra Marica«. Rođena je u Zagrebu na prijelomu dvaju stoljeća 31. prosinca 
1900. godine. Kod sestara milosrdnica završava preparandiju a na Višoj peda¬ 
goškoj akademiji hrvatski i povijest. To su samo neki podatci o sestri Marici 
Stanković. Njezin katolički rad započeo je još u preparandiji jer je bila članica 
Marijine kongregacije. 

Pod vodstvom o. Strižića, duhovnika preparandistica, javlja se sa svojih 18 
godina u časopisima učiteljskih pripravnica i otada pa sve do g. 1945. piše i 
javlja se u svim katoličkim časopisima. Međutim najvažnija etapa njezinog 
bogatog životnog puta počinje 1920. godine. U Mariboru na sletu orlića, biskup 
Mahnič je oduševljava idejom »Hrvatsku preporoditi u Kristu«, a susret s dr. 
Merzom, koji je tada prvi put govorio mladeži, »nadahnut Euharistijom«, kako 
je sam za sebe rekao, otvorio je novo razdoblje u njezinu mladom životu, a 
suradnja s njim u radu sa ženskom katoličkom mladeži Hrvatske nije prestala 
sve do Merzove smrti 1928. godine. Tako ona piše: »Tek dolaskom dra Merza 

iz Pariza taj naš i moj, manje više tradicionalni, frazerski i retorički kršćanski 
život postao je polagano pod utjecajem bogatstva njegove katoličke kulture, a 
još više pod intuitivnim osjećajem daje Merz duša, u kojoj se Bog na naročiti 
način manifestira, dublji, intenzivniji, snažniji, prodorniji, radikalniji.« 

Godine 1926. polazi skupina od 50 orlića na hodočašće u Rim. Sestra Marica 
veli u svezi s tim ovo: »Tu me je dočekalo novo otkriće u katoličkom životu i 
katoličkoj obnovi svijeta.« Dok je nju i njezinu prijateljicu vodio u posjet 
»svjetovnom redu Opera Cardinal Ferrari«, slušale su njegove planove o 
Katoličkoj akciji u Hrvatskoj. »Iza Katoličke akcije, koja bi obuhvatila svojom 
preporodnom snagom razna područja ljudskog djelovanja i uz koju bi se 
nanizale preporodne akcije na kulturnom, socijalnom i ekonomskom području, 
imao bi stajati jedan svjetovni red, sa svojom muškom i ženskom granom, na 
kome bi počivala čitava zgrada Katoličke akcije i ostalih preporodnih grana. 
Zašto? U prvom redu zato, što se mlađi laički svijet i muški i ženski, iz 
katoličkog kontinuiteta gubi, nestaje, presađuje u drugi djelokrug, u obitelj. 
Tako mnoga mjesta u Katoličkoj akciji ostaju prazna, i ta se mjesta nemaju kime 
popuniti ili se popunjuju sasvim mladim i još ne vještim snagama. I tako se gubi 
kontinuitet, često uzalud troše snage i čitavo preporodno djelo zaostaje. A 
članovi i članice toga reda, koji se dobrovoljno odriču ženidbe i vežu jedno¬ 
godišnjim zavjetima, daće živjeti u čistoći, posluhu i siromaštvu, treba da budu 
ona pozadinska snaga, koja će čuvati kontinuitet u katoličkom radu, koja će 
uskočiti na ispražnjezina mjesta, koja će popunjavati sve šupljine i koja će 
izvršiti najnapornije zadatke, pred kojima drugi često uzmiču ili nemaju dosta 
ni vremena ni spreme. 

Poznavale smo te Merzove misli, ali nismo znale, da Merz nešto snuje, da 
misli na osnutak jednog civilnog reda u Hrvatskoj, a nismo ni znale, da takvi 
redovi na katoličkom zapadu postoje i djeluju. 

* U to rimsko poslijepodne dok su razgledavali Operu Cardinal Ferrari i dok 
je Merz razvijao svoje ideje, još nije gorjelo srce sestre Marice. »Trebalo je još 
mnogo molitava i žrtava, mnogo razgovora i poticaja od dr. Merza«. Piše on 31. 
kolovoza 1927. sestri Marici: »Veoma me raduje da ste se molitvom dale u 
pripravu za Operu. To je najnaravniji početak. Tako ćete si isprositi providen- 
cijalnog muža, koji će ostvarenje uzeti u svoje ruke.« 

Godine 1930. nakon zabrane orlovstva osniva se križarstvo i sestra Marica 
je izabrana za prvu predsjednicu Velikog križarskog sestrinstva (VKS) na čijem 
vodstvu ostaje do njegova raspuštanja 1946. godine. Ovdje ne namjeravamo 
govoriti o tom najplodnijem dijelu njezina aktivnog života. Ta, on je već toliko 
puta opisan i po njemu je zavrijedila biti »najistaknutija žena laik u Crkvi u 
Hrvata u prvoj polovici našega stoljeća« (dr. Nagy, MI, 1983.), ili kako je njezin 
duhovnik o. Kozelj rekao na ispraćaju na Mirogoju: »Sestra Marica je uz dr. 
Merza bila najsnažniji nosilac i pokretač katoličkog gibanja u Hrvatskoj. 
Dobrotom i ljubavlju osvajala je srca naše mladeži za Božanskog Učitelja i 

Kralja. Nikakvi zemaljski ni lični motivi nisu je pokretali već živa i duboka 
vjera u Krista«. 

Dostatno je samo spomenuti njezinu tisuću puta ponavljanu lozinku: »Naša 
je svrha unositi Krista u sva srca i time pomagati sv. Crkvi i njezinom radu oko 
duša.« 

»Ta tko bi mogao nabrojiti na stotine sastanaka, sjednica, tisuće govora, 
predavanja, tečajeva, sletova, zborovanja, duhovnih vježbi, pisanje, susretanje, 
traženje. Beskonačna putovanja od Drave do Jadrana, od Zagreba do Zemuna 
i Sarajeva, konferiranje sa svim biskupima, župnicima, katehetama, kapela¬ 
nima, redovnicima. To je bilo traženje ženske mladeži po svim školama, svim 
tvornicama, svim selima« (dr. Žanko). 

Za to je svoje djelo već na ovoj zemlji bila nagrađena i to kao prva žena 
Crkve u Hrvata odlikovanjem Svetog oca Pija XII., 1942. godine Pm Ecclesia 
et Pontifice za velike zasluge na polju katoličkog odgoja i apostolata. 

Godine 1938. - deseta je obljetnica smrti dr. Ivana Merza. Veliki ferijalni 
tečaj križarske organizacije održan je te godine u rodnom Ivanovom gradu - 
Banja Luci. Sestra Marica piše: »Za vrijeme tečaja tako nam je bio bliz Ivanov 
duh. Ta u Banja Luci proveo je on svoje djetinjstvo i rano mladenaštvo. U tom 
je gradu i njegova rodna kuća. Dugačka jednokatnica, danas sa mnogo stanova 
i stanara, koji su začuđeno gledali toliki skup djevojaka pred kućom. A onda su 
i zapjevale: Christus vincit, Christus regnat, Christus imperat. Hoće li se na 
tom tečaju pojaviti netko, tko će o desetgodišnjici Ivanove smrti uvesti u život 
njegovu posljednju želju?« - pita se sestra Marica. »Tko se smatra Merzu 
ravnim po jakosti katoličke kulture, po svetosti života? Koja od nas? A ima li 
svećenik, koji će to voditi ili bar asistirati takvome pothvatu.« 

»Među duhovnicima, koji su prisustvovali tečaju u Banja Luci bio je i o. 
Tomislav Poglajen. Vrativši se sa studija iz Belgije, gdje je aktivno surađivao 
u tamošnjoj organizaciji katoličkih radnika »JOC« počeo je surađivati u Ka¬ 
toličkoj akciji Hrvatske. I on se bavio mišlju osnutka »civilnog reda« u Hrvat¬ 
skoj. Kako je bio iznenađen kad je doznao »da ta zamisao struji zrakom još od 
Merzovih vremena«. I taj »provi dencijalni čovjek«, kojega je sestra Marica po 
savjetu dr. Merza trebala izmoliti, održao je nakon ferijalnog tečaja u Banja Luci 
osmodnevne duhovne vježbe skupini od 6 djevojaka, koje su trebale dobro 
razmisliti što Bog od njih hoće i jesu li spremne da makar i uz velike žrtve osnuju 
svoju zajednicu. Koje čudo da su čitave osmodnevne duhovne vježbe bile 
posvećene toj temi. Za vrijeme tih duhovnih vježbi nastala je i skica Pravila a 
predloženo je i ime zajednice - »Suradnice Krista Kralja«. 

Trebalo je obavijestiti crkvenu vlast, što je nakon povratka iz Banja Luke i 
učinjezino. Čitav plan prikazan je dr. Alojziju Stepincu, zagrebačkom nad¬ 
biskupu, koji je odobrio i svojim blagoslovom popratio osnivanje nove zajed¬ 
nice. 

U maloprije navedenim recima koje sam preuzela iz Povijesti Suradnica 
Krista Kralja, koju je napisala sestra Marica, kao da nje nigdje nema. Gdje je 
ta duhovno i intelektualno jaka i samostalna žena? Evo što piše za sebe: »Da 
nije Merz utjecao na moj životni pravac, da nije bilo njegovih sugestija, čak 
njegovih malih žterora’, a još više, da nije bilo njegova svetačkog lika i 
molitava, koje je taj suvremeni sveti mladić šaptao za me, bi li postojala 
Zajednica? Ja sama ne bih nikada nadošla na to. U mojoj duši ne bi se nikada 
zamisao Zajednice samoniklo javila. Trebala je jedna jača, mnogo jača duša od 
moje. Jedna posve Bogu predana duša. Savršena duša. Sveta duša. U njoj je ta 
zamisao rođena i iz nje je ona tiho, nečujno, po njegovim sugestijama i njegovim 
molitvama prešla u moju. Ali ne onda kad mi je o njoj govorio. Kasnije, mnogo 
kasnije ona će sazreti u mojoj duši. A dotle će proteći mnogo vremena i mnogo 
godina, mnogo nada, mnogo poraza i pobjeda, mnogo radosti i suza, ali dozorit 
će, sazret će.« 

I sazrela je u godini 1938. - desetoj obljetnici Ivanove smrti, i rodila se iz 
duboke poniznosti srca i velikog pouzdanja u Duha, koji sve nadahnjuje, sve 
priprema i sve vodi. I rasla je kao malo gorušičino zrno koje je zasadio Duh 
Sveti po Ivanu Merzu u dušu sestre Marice koja je to u duše svojih kćeri preko 
Komentara Pravila prenijela ovim riječima: »Od mlađe generacije naše malo 
će tko znati, da se Ivan Merz bavio osnutkom civilnog reda za muški svijet. 
Vidio je on takve institucije u inozemstvu i oduševio se, napose nad ’Družbom 
sv. Pavla’, koja se u ono vrijeme zvala 'Opera Cardinal Ferrari’. Okupio je on 
oko sebe i nekoliko mladića, učinio prvi nacrt pravila za 'Vitezove presvetog 
Srca’, kako ih je nazvao. Odabrao im je i duhovnika. Ali prerana njegova smrt 
omela je te njegove planove. Pa kakva je tu veza s našom zajednicom Suradnica 
Krista Kralja? - Treba znati, da je Merz želio nakon osnutka muškog civilnog 
reda osnovati i ženski, pa da i jedan i drugi budu ruka pomoćnica Crkvi i 
Katoličkoj akciji. Treba istaknuti i to, da je upravo Ivan Merz djelovao na 
životnu orijentaciju Vaše majke. - To su veze naše Ustanove s Ivanom Merzom. 
On nije osnivač Ustanove, kao što ni Charles de Foucould nije osnivač 'Male 
braće i sestara’. Ali on je prvi posijao sjeme, iz kojega će jednom niknuti naša 
Ustanova, kao što je u srcu Sahare niknulo sjeme 'Male braće i sestara’.« 

Nema tu nijedne riječi daje sestra Marica osnivač i prva voditeljica svjetovne 
ustanove »Suradnica Krista Kralja« sve do svoje smrti. Daje ona udarila prve 
temelje, i to temelje koje poslije nalazimo u dokumentima Crkve o svjetovnim 
ustanovama, što ćemo poslije saznati. 

Godine 1943. - na 15. obljetnicu Merzove smrti a na petu godišnjicu osnutka 
Zajednice, sestra Marica piše: »Iako je Ivan Merz uzor svima, naš je uzor na 
poseban način. 

On je svjetovnjak kao i mi. 

On se sav dao u službu duša kao i mi. On je živio siromašno kao i mi. 

On je zavjetovao vječnu čistoću kao i mi. 

On je bio neograničeno poslušan Crkvi kao i mi. 

Isti životni putevi. 

Isti životni planovi. 

Isti životni cilj. Ista životna svrha u Merza i nas. 

Kao da gaje Bog stvarao radi nas. 

Kao da gaje izdjelao u savršeni katolički lik radi nas.« 

Ono stoje sestra Marica očekivala od članica VKS-a, i od svojih suradnica, 
to je i sama ostvarivala. Ovdje bih htjela pokazati dosljednost ne samo u obrani 
vjere nego i u obrani Crkve kad se napadaju njezini poglavari. Sjećamo li se još 
njezinoga neustrašivog nastupa u Radničkoj komori 1946. godine? Njezina 
najbolja prijateljica Vika Švigir, prof., to opisuje ovako: »Dana 2. lipnja 1945. 
godine na poziv vlasti, skupili su se prosvjetni radnici grada Zagreba u Rad¬ 
ničkoj komori. Treba im dati nove smjernice u radu za sljedeću školsku godinu. 
Jer dolaskom nove vlasti sve se staro ruši i duh komunizma treba prodrijeti u 
sve grane života i djelovanja. Dvorana je bila dupkom puna. Oko 2.500 
prisutnih, a među njima veliki broj svećenika - kateheta i časnih sestara - 
učiteljica i profesorica. Stajala sam s Maricom na galeriji. Sastanak je vodio 
Marko Belinić, predsjednik sindikata. Gotovo mimo tek sa kojom primjedbom 
saslušali su se razni referati, ali kad je nepravedno napadnuta Crkva i njezin 
predstavnik dr. Alojzije Stepinac, nadbiskup zagrebački, nastalo je komešanje. 

Tko će ustati na obranu? Evo iz tog mnoštva diže se skromna žena Marija 
Grgić, profesorica. 'Izjavljujem, što mogu i mnogi od prisutnih potvrditi, daje 
dr. Alojzije Stepinac za vrijeme rata štitio i pomagao progonjezine bez razlike 
vjere i narodnosti. Vrata njegova dvora bila su otvorena kako katolicima, tako 
Židovima i pravoslavnima.’ Braniteljicu je prekinuo surovo i cinički nepoznati 
tip iz Osijeka: ’Da branio je Židove, jer je imao Židovku za metresu.’...Nastalo 
je u dvorani zgražanje i negodovanje, a ja osjetih kako se Marica trgla i 
energično diže ruku i viče: ’Molim za riječ!’ Nastane tišina i Marica progovori 
mirno, ali energično: 'Protestiram u ime katoličke javnosti protiv ovakvih 
kleveta. Takve klevete na onoga, koji je grmio sa propovjedaonice na one, koji 
su progonili Židove i pravoslavne, koji je svoj cvjetnjak preuredio u sklonište 
djeci, čije su roditelje odvukli u logore, koji zaklinje katolike grada Zagreba, da 
idu u Jeronimsku dvoranu po djecu progonjezinih i sklone ih u svoje kuće, da 
ih ne zadesi smrt. Ima veliki broj prisutnih, koji to mogu potvrditi i zahvaliti za 
svoj život baš dru. Alojziju Stepincu. Zato s gnjušanjem kažem tri puta: fuj, fuj, 
fuj - da se dozvoli, da na sastanku elite grada Zagreba, na sastanku prosvjetnih 
radnika padaju takve klevete.’« 

Od toga dana je bila svjesna što je čeka. Možda da spomenem još jednu 
jakost njezinog duha i njezine vjernosti Crkvi. U rujnu g. 1946. uhićen je 
preuzvišeni gospodin nadbiskup dr. Alojzije Stepinac. Tada sestra Marica piše: 
»To nas je sve i ražalostilo i smutilo. Odmah nakon njegova uhićenja počelo se 
s molitvama, žarkim molitvama, da nam ga Gospodin ostavi. Ta zar nije već 

dosta toga oteto Crkvi u Hrvatskoj: sve škole, sva štampa, sva karitativna 
djelatnost, sav upliv na omladinu, katoličke organizacije, katolički odgojni 
zavodi i internati, katolički svećenici i laici, čija je djelatnost bila sasvim 
katolička, vjerska, a suđeni su tobože za političke delikte itd. Ta mi u 1946. 
godini nismo više imali nikoga, baš nikoga, osim nadbiskupa. I taj je bio 
zatvoren, interniran u svoj dvor, ali je bio tu. A evo i njemu prijeti zlo. Kako su 
se u katedrali držali dnevno blagoslovi u počast listopadske Kraljice svete 
krunice, mnoge članice naših bivših organizacija dolazile su u katedralu i javno 
molile za nadbiskupa. Za vrijeme krunice one su načinile veliki krug po crkvi 
i klečeći, na koljenima obilazile crkvom, moleći krunicu. Tome su se pridružili 
i drugi vjernici, i ta velika kolona žena i djevojaka micala se tako klečeći na 
kamenu katedrale kroz Čitavo vrijeme čekanja na proces i za vrijeme samoga 
procesa. To su bile šutljive demonstracije, kako je to nazvao jednom javni 
tužilac. A u nedjelju, dan prije nego je proces počeo, čitava je katedrala u grču 
pjevala: Povrati mila Majčice, Nadbiskupa nam.« 

Stotinu mladih djevojaka sa sestrom Maricom na čelu odriču se po godinu 
dana svoga života samo da Gospodin poštedi njegov život. I naravno daje time 
i njezino uhićenje bilo programirano. Htjelo ju se sačuvati od prvih naleta 
neuračunljivog ali smišljenog progona svega što je vjersko, pa su joj prijatelji 
predlagali da ode u inozemstvo. Jer su neke njezine već bile uhićene a ona je 
svaki čas čekala kad će doći po nju. Ali ona ne odlazi! Svom prijatelju i 
predsjedniku VKB-a dr. Lavu Znidarčiću piše: »Ne bi li se ipak javilo nekako 
u Radio-Vatikan da je uhapšeno 9 članica bivše Katoličke akcije i generalni 
duhovnik don Ante Radić. Jedna od uhapšenica je teška bolesnica, kojoj se 
nakon 46-dnevnog ležanja na betonu ponovno otvorila kaverna i sad umire. 
Razlog uhićenja? Podzemni katolički rad. Kad ja dođem na red, neka se svakako 
istakne Pro Ecclesia. To ne ističem ni radi sebe, ni radi nas, već kad čovjek trpi, 
neka bar indirektno posluži katoličkoj stvari i rušenju ovoga bezboštva.« 

Nadalje ga moli da se pobrine za branitelje njezinih, ali i za nju. A zatim 
nastavlja: »...ako odem, čuvajte Križarstvo, Merzov duh, našu omladinu. Ja sam 
potpuno uvjerena, da će se iza svega ovoga, bilo kad, roditi među našom 
omladinom nešto veliko. Sporedno je ime i oblik, glavno da duh bude onaj i 
onakav, kako smo mi to uvijek željeli. A ja idem polako za Merzom, Avelinom, 
Protulipcem ta i onako sam posljednja iz te generacije. Čak je i mnogo mlađi 
Felix pao. Ja ne ću pasti, ali možda od mene Bog traži, da logorom izgrađujem 
ono, što ima doći. I zato ne idem nikud. Neka sve ide svojim tokom. Ili mi 
kršćani govorimo drugačije? Neka se vrši volja Božja!« 

Pismo je datirano 5. srpnja 1947. a sestru Maricu odvode 1. rujna 1947. u 
zatvor da bi kroz 5 godina izgrađivala ono što je navijestila. Treba još spomenuti 
proces na Okružnom sudu u Zagrebu, koji se nakon njezinog Šestomjesečnog 
istražnog zatvora održao od 22. do 24. siječnja 1948. godine. I taj, kao, 
uostalom, i svi vjerski procesi, bio je montiran tako neznalački i frazerski po 

kojemu je Crkva kooperirala s narodnim neprijateljem, Križarstvo s ustaštvom, 
tako da čovjek više nije mogao prepoznati ni organizaciju za koju se odušev¬ 
ljavao i u kojoj je za Boga radio, ali niti sebe. I tu je sestra Marica pokazala svu 
hrabrost prvih kršćana. Izjavljuje: »Energično odbijam, da je križarstvo bilo 
ikakav oblik ustaške djelatnosti. To je laž i podvala. Isto tako, u mome radu 
vidjeti neku ustašku koncepciju znači biti zloban. Ponavljam, moja je jedina 
životna koncepcija Isus Krist, Njegova nauka i Njegovo Evanđelje i ništa drugo. 
(...) Sav moj rad išao je na čuvanje vjere i jačanje vjere u dušama omladine. 
Političke koncepcije nisam nikada imala.« 

I kad joj više nisu dali govoriti, ona ipak izjavljuje: »Kad ne mogu izreći sve 
što želim, završavam s onim parolama, kojima sam služila cijeli život: ’ Živio 
Krist Kralj. Živio sv. Otac Papa. Živjela kršćanska Europa’.« Nakon proglašenja 
osude, skupina od 9 osuđenih zapjevala je hrabro i oduševljeno: Christus vincit, 
Christus regnat, Christus imperat. - Zaista kao na procesima prvih kršćanskih 
vremena! 

I dok je sestra Marica trpjela i prikazivala svoju patnju za rast kraljevstva 
Kristova i rast svoje Zajednice, njezine su kćeri nastojale oko njezinog kanon¬ 
skog uređenja. Tako 18. svibnja g. 1951. Kongregacija redovnika podjeljuje joj 
svoj »neka se osnuje« na ruke Ordinarija sede impeditci preuzvišenog Ša¬ 
liš— Seevvisa. Povratkom sestre Marice 1. rujna 1952. godine počinje pravno 
uređenje Ustanove prema dokumentima Svete Stolice o svjetovnim institutima 
Provida Mater Ecclesia od 2. veljače 1947. i motu proprio Primo Feliciter od 
12. ožujka 1948. godine. Tako uređena Pravila trebaju se odobriti, a preuzvišeni 
gospodin dr. A. Stepinac tom prigodom piše iz Krašića sestri Marici, uz ostalo, 
ovo: »Razmotrivši čitavu stvar, a poznavajući rad Ustanove već toliko godina; 
gledajući ćor-sokak u koji je svijet prispio svojim otpadom od Boga; sjećajući 
se i riječi Spasiteljevih, kad je govorio o razoru Jeruzalema i koncu svijeta, da 
će ’bezbožnost uzeti maha, ljubav će ohladnjeti kod mnogih’, onda moram reći, 
daje osnutkom Ustanove 'Suradnica Krista Kralja’ Božja Providnost učinila 
opet jedan potez u cilju spašavanja besmrtnih duša, kakav baš odgovara vre¬ 
menima u kojima živimo i koja još dolaze, potez, koji je dokaz ljubavi Božje 
prema našem teško iskušanom narodu, kad je u pitanju njegovo najveće dobro, 
sveta vjera. (...) Držim zbog toga, da nema nikakva razloga oklijevati sa 
odobrenjem ustanove 'Suradnica Krista Kralja’, nakon što se Konstitucije 
pregledaju, pa sam u tom smislu i odaslao dopis svome zamjeniku, da se to 
odobrenje što prije podijeli.« 

U istom pismu upućenom sestri Marici dne 12. srpnja 1953. nadbiskup 
zagrebački dr. Alojzije Stepinac nastavlja: »Ja dakle zazivljem milost Božju na 
Ustanovu 'Suradnica Krista Kralja’ i kao zalog tih milosti šaljem svoj natpastir- 
ski blagoslov Vama, svima sadanjim članicama zavjetovanim, novakinjama, 
postulanticama. Izričem od srca taj blagoslov i nad onima, koje će doći poslije 
svih vas, i kad mene više ne bude u životu. Bit će mi utjeha i preko groba, da 

se je u ovim apokaliptičkim vremenima našlo junačkih duša među kćerima 
našega naroda, koje su znale sve ostaviti, i oca i majku i braću i sestre i obiteljski 
život radi viših ideala, da zalutale duše privedu natrag k Bogu i učine ih zauvijek 
sretnim.« Tri mjeseca nakon toga na svetkovinu sv. Luke 18. listopada 1953. 
Pravila su bez promjene odobrena, Ustanova je kanonski uređena. Sveta Stolica 
joj priznaje biskupijsko značenje. Naš ordinarij je zagrebački nadbiskup. 

Sve je sređeno! Sestra Marica je, ljudski promatrano, svoju ustanovu predala 
u ruke Crkve, u ruke Očeve i sad može mirno umrijeti. A opaka bolest, kao 
posljedica petgodišnjeg martirija u Požegi učinila je svoje. Okružena svojima 
ostavlja ih 8. listopada 1957. godine da bi otišla k Onome kojemu je povjerovala 
i za čiju je slavu položila svoj život. A Hrvatska i Zagreb i opet su pokazali svoju 
ljubav i zahvalnost Marici Stanković, profesorici. I taj sprovod je bio jasan 
pokazatelj vjere i odanosti Papi. U svojoj oporuci izričito kaže: »Ako crkvene 
vlasti dozvole, neka jedna djevojka pred mojim lijesom na jastuku nosi papinsko 
moje odlikovanje. Htjela bih da i moj sprovod bude nijema manifestacija Papi.« 
To je i učinjezino. Taj sprovod, možda, najbolje karakterizira govor o. Kozelja, 
njezinog duhovnog vođe, koji je rekao:...»S Maricom nestaje među nama jedan 
veliki svijetli, nadasve neobično snažan i bogat lik kršćanske djevojke i žene 
kakve se u životu rijetko može sresti. Njezin je život uzidan, duboko utkan i 
nerazdruživo vezan uz ono najljepše i najplodnije što se u hrvatskom katoli¬ 
cizmu zbivalo u ovo zadnje pola stoljeća.« 

I mi ne bi bile kćeri sestre Marice, niti idejne nasljednice dr. Ivana MerzA 
kad propise Crkve o Svjetovnim ustanovama ne bismo trajno prilagođivale 
svojim okolnostima i znakovima svoga vremena. Ono što su Merz i sestra 
Marica nazivali »civilnim redom« i pritom mislili na život u svijetu gdje laici 
po evanđeoskim savjetima žive i svjedoče Evanđelje u obiteljima i radnim 
sredinama, Crkva je svojim autoritetom priznala i potvrdila kao svjetovne 
ustanove, a Drugi vatikanski koncil ne samo da potvrđuje nego ih proglašava 
karizmom koju Duh Sveti dariva Crkvi u našem vremenu. Ako pogledamo kako 
su se svjetovne ustanove kroz 100 godina općenito ili u Crkvi u Hrvata od g. 
1926. - kad je Merz idejno a sestra Marica 1938. stvarno osnovala našu 
Ustanovu - razvile, možemo reći da sinteza svjetovnost-posvećenje nije ni¬ 
kakva oprečnost nego je postala poslanje za one koji su pozvani u taj stalež 
Bogu posvećenih. Razvila se upravo teologija svjetoynosti a apostolska pobud- 
nica Ivana Pavla II. o posvećenom životu i njegovom poslanju u Crkvi i svijetu 
Vita consecrata izričito kaže: »Duh Sveti, čudesni tvorac raznolikosti karizmi, 
pobudio je u naše vrijeme nove izraze posvećenog života, kao da bi htio 
odgovoriti, prema providonosnom planu, novim potrebama na koje Crkva danas 
nailazi u izvršenju svoga poslanja u svijetu. 

Prije svega treba spomenuti svjetovne ustanove, čiji članovi kane živjeti 
posvećenje Bogu u svijetu po zavjetima evanđeoskih savjeta u vremenitim 
strukturama, kako bi bili kvasac mudrosti i svjedoci milosti u kulturnom. 

gospodarskom i političkom životu. Kroz za njih svojstvenu sintezu svjetovnosti 
i posvećenja oni kane unijeti u društvo nove sile Kristova kraljevstva, nastojeći 
iznutra preobraziti svijet snagom Blaženstva« (VC 10). 

I ako prosuđujemo plodove života članova svjetovnih ustanova, ali i naše 
ustanove, možemo mirne duše reći da se oni već sada vide. Zar nam o tome ne 
govori i život Ivana Merza, za kojega je naša Ustanova zamolila u svibnju 1955. 
pokretanje dijecezanskog procesa za beatifikaciju, a za to je dao svoj pristanak 
kardinal Šeper u siječnju 1958. godine. Ili zar o tome ne govori život sestre 
Marice koju je kardinal Kuharić javno proglasio Službenicom Božjom? Ili zar 
nam o tome ne govori kardinal Stepinac koji je blagoslovio to malo sjeme koje 
ništa drugo ne želi nego svojim življenjem i svjedočenjem Evanđelja biti kvasac 
koji prožimlje svijet u kojem po Providnosti živimo. I na kraju mogu samo reći 
to da su sveci daleko ispred svoga vremena. Treba ih samo znati slušati i 
vjerovati im. 

IVAN MERZ, MARICA STANKOVIĆ AND THE GROUP 
THE ASSOCIATES OF CHRIST THE K1NG 

Slavica TUŠKAN 


Summary 

Two people and one institution are deeply connected and inseparable. 
Through his spiritual and saintly stature, Ivan Merz made the biggest impact 
on Marica Stanković, so much so that she followed his path, firstly in the 
apostolate among female Catholic youth and then in totally giving herself over 
to God. Merz inspired and animated Stanković in the formation ofthe »civilian 
order«, a lay organisation modelled on a similar organisation by Cardinal 
Ferrari in Italy. Following Merz ’s death, Marica Stanković realised his idea 
for women, forming the group the Associates of Christ the King. 

